ส่วนที่ 1

ข้อมูลสรุป : ภาพรวมการดำเนินธุรกิจ

ในปี พ.ศ. 2549 เป็นปีที่พัฒน์กลได้เพิ่มแขนงธุรกิจออกไปสู่ธุรกิจสร้างโรงงานพลังงานทดแทน
ธุรกิจเดิมของพัฒน์กลถือเป็นธุรกิจที่มีฐานอยู่บนธุรกิจการผลิตและถนอมอาหารทั้งสิ้น เช่น
เครื่องทำน้ำแข็ง ผลิตน้ำแข็งเพื่อการบริโภค
ธุรกิจเครื่องทำความเย็นเป็นธุรกิจที่สนับสนุนการผลิตอาหารเกือบทุกชนิด เช่น
อาหารทะเลแช่เยือกแข็ง ไก่แช่เยือกแข็ง ไอศกรีม ตู้เย็นเพื่อการขยายผลิตภัณฑ์อาหารแช่เยือกแข็ง
เช่นในบิ๊กซีซูเปอร์เซ็นเตอร์ เทสโก้โลตัส เซเว่นอีเลเว่น ธุรกิจเครื่องจักรผลิตอาหาร
เช่นเครื่องจักรโรงผลิตนมทุกชนิด โรงงานไอศครีม โรงงานโยเกิร์ตพร้อมดื่ม
โรงงานปลาทูน่ากระป๋อง โรงงานผลิตกุ้ง

ปัจจุบันธุรกิจการผลิตอาหารมีการเติบโตสูงในการผลิตอาหารสำเร็จรูปแช่เยือกแข็งพร้อมรับประทานซึ่งกำลังได้รับการตอบรับเป็นอย่างดีจากผู้บริโภคซึ่งเป็นครอบครัวขนาดเล็กไม่มีเวลาสำหรับทำกับข้าว
อาหารสำเร็จรูปที่มีแบรนด์เนมรับรองกำลังเป็นที่ต้องการอันเนื่องมาจากผู้บริโภคเริ่มมีปัญหากับอาหารทำสำเร็จจากผู้ทำอาหารขายรายวัน
ซึ่งมีการใช้สารเคมีหลายๆชนิดที่มีอันตรายในอาหารเพื่อป้องกันอาหารบูดเน่าโดยไม่คำนึงถึงผลร้ายที่จะเกิดขึ้นกับผู้บริโภค

ธุรกิจด้านสร้างโรงงานพลังงานทดแทนที่พัฒน์กลขยายออกไปคือ
ธุรกิจสร้างโรงงานผลิตเอทานอลจากมันสำปะหลังและกากน้ำตาล
ประเทศไทยเราเสียดุลการค้าสูงมากจากการนำเข้าน้ำมันและขยายตัวสูงในธุรกิจรถยนต์
หมายถึงการใช้น้ำมันเพิ่มขึ้น ประกอบกับราคาน้ำมันดิบโลกที่ถีบตัวสูงขึ้นเพราะน้ำมันสำรองเริ่มลดลง
รัฐบาลจำเป็นต้องคำนึงถึงพลังงานทดแทนซึ่งจะมีมาในรูปแบบที่มีผลสูง 2 รูปแบบ คือ
ไบโอเอทานอลและไบโอดีเซล

การผลิตไบโอเอทานอลจากมันสำปะหลังสดหรือมันสำปะหลังเส้นยังไม่มีเทคโนโลยีในโลกหรือในประเทศไทย
การใช้มันสำปะหลังผลิตเอทานอลมีในประเทศจีนซึ่งเทคโนโลยียังคงไม่มีประสิทธิภาพ
พัฒน์กลได้ติดต่อบริษัท แคทเซ่น อินเตอร์เนชั่นแนล จากเมืองซินซินนาติ ในประเทศสหรัฐอเมริกา
ซึ่งมีเทคโนโลยีสูงในการผลิตไบโอเอทานอลจากพืชผลที่เป็นแป้งเช่น ข้าวโพด ข้าวบาร์เล่ย์
ข้าวโอ๊ต ข้าวสาลี พัฒน์กลและแคทเซ่นอินเตอร์เนชั่นแนล
ได้ร่วมกันพัฒนาเทคโนโลยีการผลิตไบโอเอทานอลจากมันสำปะหลังและเชื่อว่าเราจะเป็นรายแรกที่สร้างโรงงานผลิตไบโอเอทานอลที่มีประสิทธิภาพสูง
พัฒน์กลรับสัญญาว่าจ้างสร้างโรงงานไบโอเอทานอลจากบริษัทราชบุรีเอทานอล
ซึ่งเป็นบริษัทในกลุ่มของน้ำตาลราชบุรี โรงงานนี้จะเป็นโรงงานขนาด 150,000 ลิตร/วัน
ผลิตจากมันสำปะหลังและกากน้ำตาลได้ทั้ง 2 วัตถุดิบ โรงงานไบโอเอทานอลโรงงานที่ 2
ที่พัฒน์กลได้รับสัญญาว่าจ้างให้สร้างคือ โรงงานขนาด 1,020,000 ลิตร/วัน ของบริษัท ทีพีเค
เอทานอล
ซึ่งเจ้าของเป็นผู้ส่งออกมันสำปะหลังรายใหญ่และเป็นเจ้าของโรงงานแป้งมันสำปะหลังขนาดใหญ่ด้วย
มูลค่าการสร้างโรงงานเอทานอล 2 โรงงานนี้จะมีมูลค่า 500
ล้านบาทสำหรับโรงงานราชบุรีเอทานอลและ 2,943 ล้านบาทสำหรับโรงงานทีพีเค เอทานอล
ระยะเวลาการสร้างจะเป็น 18-20 เดือน ซึ่งจะทำให้พัฒน์กลมีรายได้เพิ่มขึ้นในปี 2550
จากโครงการไบโอเอทานอลกว่า 2,000 ล้านบาท ซึ่งนับเป็น 50
กว่าเปอร์เซ็นต์เพิ่มจากรายได้เดิมของพัฒน์กล นั่นคือ ปี 2550 พัฒน์กลจะมีรายได้เติบโตกว่า 40%
ในปี 2550

พัฒน์กลได้สร้างทีมงานพิเศษขึ้นรองรับการขยายโรงงานเอทานอล
ซึ่งจะกลายเป็นทีมงานถาวรเพราะพัฒน์กลมองว่าการสร้างโรงงานเอทานอลในอนาคตจะต้องมีการสร้างต่อเนื่องโดยเฉพาะในทวีปเอเชีย
เอเชียใต้และแอฟริกา
ซึ่งพัฒน์กลในฐานะผู้บุกเบิกของทวีปเอเชียสามารถหางานมาป้อนได้ไม่น้อยกว่า 2 โรงงานต่อปี
ในมูลค่า 1,000 ล้านบาท ต่อโรงงาน

ในด้านธุรกิจหลักคือ ธุรกิจการสนับสนุนการผลิตอาหาร
พัฒน์กลดำเนินนโยบายขยายตลาดไปต่างประเทศมากขึ้นเพื่อให้มีการเติบโตในอัตราสูง
พัฒน์กลมีเทคโนโลยีสูงพอที่จะที่ยอมเป็นที่ยอมรับในเอเชียตะวันออกเฉียงใต้และเอเชียใต้
ซึ่งคณะผู้บริหารก็มีความมั่นใจว่า
พัฒน์กลจะขยายตลาดได้และคงการเติบโตของธุรกิจการสร้างเครื่องจักรและโรงงานผลิตอาหารได้ไม่น้อยกว่า
15% ต่อปี สำหรับธุรกิจการสร้างเครื่องทำน้ำแข็ง
พัฒน์กลสามารถขยายตลาดได้ดีในเกือบทั่วทุกทวีปด้วยเทคโนโลยีของพัฒน์กลเองซึ่งเป็นที่ยอมรับในเอเชียตะวันออกเฉียงใต้และในตะวันออกกลางเป็นอย่างสูง
และเริ่มขยายเข้าตลาดออกเตรเลีย และอเมริกาใต้
พัฒน์กลมีความเชื่อว่าธุรกิจการผลิตอาหารปรุงสุกแช่แข็ง พร้อมรับประทานจะเติบโตขึ้นอีกมาก
และพัฒน์กลมีอุปสงค์ สำหรับธุรกิจประเภทนี้
คือเครื่องฟรีสแบบต่อเนื่องในหลายรูปแบบที่จะรับงานอาหารแช่แข็งได้ทุกรูปแบบ

ในด้านเครื่องจักรและงานสร้างอุปกรณ์การแปรรูปอาหารเหลว และนม
พัฒน์กลได้เพิ่มหน่วยงานออโตเมชั่น
เพื่อรับงานการปรับปรุงโรงงานให้เป็นระบบควบคุมอุตโนมัติและพัฒนาระบบการล้างท่อทางอุปกรณ์อัตโนมัติ
CIP (Clean In Place ) โดยได้นำระบบ PIG
ซึ่งประหยัดการสูญเสียของผลิตภัณฑ์ในท่ออาหารเข้ามาเสริม
และได้รับการตอบรับอย่างดีจากอุตสาหกรรมนมและเครื่องดื่ม
พัฒน์กลยังได้เพิ่มเครื่องทำน้ำแข็งอีกหลายประเภทซึ่งจะทำไห้มีตลาดกว้างขวางขึ้นด้วย
พัฒน์กลมั่นใจว่า บริษัทจะเติบโตได้ดี